102. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 20990 της 16 Ιουν./13 Ιουλ. 1979 (ΦΕΚ Β΄ 613) Περί αντικαταστάσεως των παλαιού τύπου πινακίδων, των κυκλοφορούντων επιβατικών αυτοκινήτων δημoσίας χρήσεως, δια πινακίδων νέου τύπου (πινακίδες με συνδυασμό γραμμάτων και αριθμών). Έχοντας υπόψη: 1.Το Ν.Δ. 14/1973. 2.Το υπ’ αριθ. 41638/2316/12.12.1978 έγγραφο της Δ/νσεως Ειδικών Επιβατικών Μεταφορών, περί διενεργείας απογραφής των κυκλοφορούντων στη Χώρα επιβατικών αυτοκινήτων δημοσίας χρήσεως (μετά ή άνευ μετρητού), για τη μηχανογράφηση των συλλεγομένων στοιχείων και την εν συνεχεία εξαγωγή κατά περίπτωση συμπερασμάτων εκ των παρεχομένων πληροφοριών. 3.Την υπ’ αριθ. 57198/1979 σύμβαση του Υπουργείου Εμπορίου, περί προμηθείας πινακίδων αυτοκινήτων, αποφασίζουμε: Την κατά το αρθρ. 1 παρ. 2 του Ν.Δ. 14/1973, αντικατάσταση των πινακίδων που έχουν χορηγηθεί προ της 1.1.1972, των κυκλοφορούντων ανά τη χώρα επιβατικών αυτοκινήτων δημοσίας χρήσεως (μετά ή άνευ μετρητού), δια πινακίδων νέου τύπου (πινακίδες με συνδυασμό γραμμάτων και αριθμών), άνευ εκδόσεως νέας αδείας κυκλοφορίας ή ανανεώσεως ταύτης ή απογραφής και ταξινομήσεως τούτων, κατά τα κατωτέρω οριζόμενα: 1.Η αντικατάσταση θα διενεργηθεί υπό των Νομαρχιακού Επιπέδου Περιφερειακών Υπηρεσιών του Υπουργείου. Ορίζουμε ημερομηνία ενάρξεως αντικαταστάσεως των ως άνω πινακίδων αναγνωρίσεως δια νέων πινακίδων την 1.8.1979 και λήξεως την 30.11.1979. 2.Προσκομιζόμενα δικαιολογητικά: Δια την αντικατάσταση των ανωτέρω πινακίδων και τη χορήγηση των πινακίδων νέου τύπου, οι ενδιαφερόμενοι πρέπει να υποβάλουν στην αρμόδια Υπηρεσία τα κάτωθι δικαιολογητικά: α)Αίτηση (ειδικό μηχανογραφικό έντυπο χορηγούμενο και συμπληρούμενο μερίμνη της Υπηρεσίας) προοριζομένη δια την ενημέρωση της Μηχανογραφικής Υπηρεσίας. β)Την άδεια κυκλοφορίας και τις παλιές πινακίδες αναγνωρίσεως του οχήματος. γ)Διπλότυπο καταβολής τελών υπέρ του Δημοσίου εκ δρχ. 250 για τη χορήγηση των νέων πινακίδων. 3.Διαδικασία διενεργείας της ανωτέρω αντικαταστάσεως των πινακίδων. α)Δια την αντικατάσταση των εν λόγω πινακίδων συντάσσεται παρά της Υπηρεσίας ένα ειδικό μηχανογραφικό δελτίο, άνευ εκδόσεως νέας αδείας κυκλοφορίας του οχήματος. Μετά τη συμπλήρωση του ειδικού μηχανογραφικού απογραφικού δελτίου, τίθεται επί της αδείας κυκλοφορίας ή ακόλουθη ένδειξη δι’ ειδικής σφραγίδος: ΕΓΕΝΕΤΟ ΑΝΤΙΚΑΤΑΣΤΑΣΙΣ ΠΙΝΑΚΙΔΟΣ   ΑΝΑΓΝΩΡΙΣΕΩΣ (Αρ. 1 Ν.Δ. 14/1973)   ΝΕΟΣ ΑΡΙΘΜΟΣ ………………...........   Εν .........……. τη ……….......…… 197...         ΥΠΟΓΡΑΦΗ-ΣΦΡΑΓΙΔΑ Εν συνεχεία η άδεια κυκλοφορίας επιστρέφεται στον ενδιαφερόμενο και χορηγούνται οι νέες πινακίδες αναγνωρίσεως του αυτοκινήτου. β)Σε περίπτωση διαπιστώσεως κατά την διαδικασία αντικαταστάσεως των πινακίδων, μεταβολής των εις την άδεια κυκλοφορίας αναγραφομένων στοιχείων του κατόχου ή του οχήματος, δεν θα πραγματοποιείται η αιτουμένη αντικατάσταση των πινακίδων, αλλά θα αφαιρείται η άδεια κυκλοφορίας και οι πινακίδες αναγνωρίσεως και θα ενεργούνται τα δέοντα για την έκδοση νέας αδείας κυκλοφορίας του οχήματος. 4.Ενημέρωση Υπηρεσιών: α)Μετά την περαίωση της διαδικασίας αντικαταστάσεως των πινακίδων του οχήματος το συνταχθέν μηχανογραφικό έντυπο θα αποστέλλεται στην Υπηρεσία Μηχανογραφήσεως. β)Η Υπηρεσία Μηχανογραφήσεως θα προβαίνει στην ενημέρωση των ενδιαφερομένων Κρατικών Υπηρεσιών κατά μήνα ως κάτωθι: 1.Ενημέρωση της τηρούσης τον φάκελλο Υπηρεσίας Συγκοινωνιών. α)Δι’ αποστολής συγκεντρωτικής καταστάσεως, κατ’ αύξοντα παλαιό αριθμό κυκλοφορίας. β)Δι’ αποστολής ενημερωτικών ειδικών σημειωμάτων για κάθε όχημα. Τα σημειώματα αυτά θα τίθενται υπό της Υπηρεσίας στους τηρουμένους παρ’ αυτής φακέλλους των οχημάτων. Επ’ αυτών θα αναγράφεται ο παλαιός αριθμός κυκλοφορίας και κάτωθι αυτού θα αναγράφεται ο νέος τοιούτος. 2.Ενημέρωση της Οίκον. Εφορίας παρά της οποίας βεβαιούνται τα τέλη κυκλοφορίας του οχήματος. α)Δι’ αποστολής συγκεντρωτικών καταστάσεων κατ’ αύξοντα παλαιό αριθμό κυκλοφορίας. β)Δι’ αποστολής ειδικών σημειωμάτων για κάθε όχημα. 3.Ενημέρωση των οικείων Ε.Μ.Μ., δι’ αποστολής συγκεντρωτικών καταστάσεων κατ’ αύξοντα παλαιό αριθμό κυκλοφορίας. Στις καταστάσεις αυτές θα μνημονεύεται απαραιτήτως ο στρατιωτικός πίνακας του οχήματος, εφ’ όσον αναγράφεται επί της αδείας κυκλοφορίας αυτού. (Αντί για τις σελ. 262,9601-262,9614) Σελ.262,9601(α) Τεύχος ΣΤ13-Σελ.95 Κώδικας Οδικής Κυκλοφορίας 21.Ε.ι.102 4.Ενημέρωση της Στατιστικής Υπηρεσίας του Υπουργείου Συγκοινωνιών δι’ αποστολής συγκεντρωτικών καταστάσεων ή μαγνητικών ταινιών κατ’ αύξοντα αριθμόν κυκλοφορίας. Η ισχύς της παρούσας άρχεται από 1 Αυγ. 1979. Η απόφαση αυτή να δημοσιευθεί στην Εφημερίδα της Κυβερνήσεως. 